**Equipo de Dinamización da Lingua Galega**

Acta da reunión do día 10-10-2014

Orde do día:

1. Benvida a novos membros.
2. Propostas de actividades para o ano escolar 2014-2015.
3. Participación no Plan Proxecta Salvavidas.
4. Novas do EDLG.
5. Varios.
6. Damos a benvida aos novos membros: María Jesús Rodríguez Lastres, María del Carmen Moure González e Manuel Martínez Mira.
7. Alén das accións habituais do EDLG no instituto (publicación de novas, labores de corrección da web e wikis, participación no club de lectura, participación en actividades da Coordinadora Galega e DL do Concello de Compostela, etc.) acordamos as seguintes actividades para o presente ano escolar:
   * Novas edicións de concursos:
     + Postais de aninovo.
     + Marcapáxinas (Letras galegas)
     + Concurso literario: relato e poesía.
   * Promoción do concurso “Imaxes con Fondo”.
   * Participación en eTwinning:
     + Participación directa en proxectos, como Letras Galegas 2015.
     + Colaboración noutros proxectos.
     + Participación nas publicacións da Embaixada eTwinning Galicia.
     + Propor ao Servizo Central de Apoio (Bruxelas) que o EDLG traduza a interface de eTwinning Desktop e TwinSpace.
   * Edición dunha publicación que recolla todos os materiais relacionados co EDLG no final do ano escolar, en formato A5, en papel, PDF e Web.
8. Acordamos solicitar a participación do EDLG no Plan Proxecta Salvavidas, relacionado coa doazón e transplante de órganos. O programa desenvolve a súa actividade a través de tres canles:

* Traballo co alumnado a temática sobre doazón e transplantes.
* Participación no programa de charlas divulgativas sobre doazón e transplante organizadas pola Oficina de Coordinación de Transplantes de Galicia.
* Presentación dun traballo final coa participación do alumnado e cuxo contido tratará sobre o beneficio da doazón e os transplantes.

Ademais, propomos incluír esta temática nunha actividade de creación de microrrelatos.

1. [Galeguía](http://www.iessanclemente.net/2014/09/24/galeguia/)
2. Varios:
   * Proponse que o EDLG suxira á xefatura de estudos que o galego teña presenza nas comunicacións que realiza aos/as docentes do IES San Clemente.

Santiago de Compostela, 17 de outubro de 2014.