**Equipo de Dinamización da Lingua Galega**

Acta da reunión do día 19-06-2015

Orde do día:

1. Lectura e aprobación da acta da reunión anterior.
2. Avaliación do Plan Proxecta Salvavidas.
3. Avaliación das outras actividades do EDLG.
4. Gañadores dos concursos de marcapáxinas e literario.
5. Novas do EDLG.
6. Varios.
7. Apróbase a acta da reunión anterior.
8. Finalizadas as actividades do Plan Proxecta San Clemente Salvavidas, procedemos á súa avaliación conforme os puntos indicados no formulario de solicitude:

* *Como foi tratado o tema desde o punto de vista curricular:*

Principalmente por medio dos módulos FOL (hábitos saudables, prevención de riscos laborais, etc), Aplicacións Ofimáticas (presentacións e vídeo) e transversal (uso do galego e fomento de actividades creativas).

Os resultados están expostos na web do instituto: [www.iessanclemente.net/plurilinguismo/equipo/plan-proxecta](https://www.iessanclemente.net/plurilinguismo/equipo/plan-proxecta)

* *Presenza da temática no IES, no website, asistencia ás charlas e interese por solicitar a tarxeta de doador:*

A temática estivo presente por medio de carteis e da exposición doARTE, tamén se publicaron documentos informativos, e unha campaña para solicitar o carné de doador. A curtametraxe “O paso previo” e as presentacións tamén están accesibles no mesmo enderezo web.

Realizouse unha charla da OCT de asistencia obrigatoria para o alumnado obxectivo do proxecto e libre para o resto do alumnado. O aforo completouse.

Tamén cabe destacar a publicación de artigos en La Voz de Galicia e no Faro de Vigo sobre a exposición doARTE.

* *As participacións e contidos do traballo final, incluíndo o concurso de curtametraxes.*

A recompilación de materiais nun traballo final fíxose no propio website do centro, onde están todas as accións accesibles, organizadas por data.

* *A utilización da lingua galega nas actividades do proxecto.*

O galego foi a lingua empregada por parte de todo o alumnado e profesorado implicado no proxecto e nesta lingua están todos os materiais producidos: curtamentraxe, presentacións, exposición, catálogo, información, exercicios de exame, etc.

Por todo isto, consideramos que o desenvolvemento do proxecto foi satisfactorio.

1. Avaliación de outras actividades inicialmente propostas:
   * Publicación de novas: Realizada.
   * Labores de corrección da web: Realizada.
   * Corrección das wikis: Pendente.
   * Participación no club de lectura: Realizada.
   * Participación en actividades da Coordinadora Galega e DL do Concello de Compostela, etc.: Non surxiron.
   * Novas edicións de concursos (Postais de aninovo, Marcapáxinas e Literario):

Realizada.

* + Promoción do concurso “Imaxes con Fondo”: Realizada.
  + Participación en eTwinning (proxectos, publicacións, proposta de tradución das interfaces): Realizada.
  + Edición dunha publicación que recolla todos os materiais relacionados co EDLG no final do ano escolar: Pendente.

1. Os gañadores dos concursos publicáronse no apartado “Novas” do EDLG.

Este ano acordamos dar un premio por centro, no concurso de marcapáxinas, outorgando varios accésit ademais dos tres primeiros premios.

No caso do concurso literario, o segundo premio de poesía ficou deserto e concedimos un accésit no literario debido á alta calidade de traballos presentados. En canto a cantidade, foi a convocatoria con máis traballos presentados nos últimos anos.

1. [Inauguración da exposición “doARTE”](https://www.iessanclemente.net/2015/05/12/inauguracion-da-exposicion-doarte/)

[Resolución do V Concurso Europeo de Marcapáxinas](https://www.iessanclemente.net/2015/05/20/resolucion-do-v-concurso-europeo-de-marcapaxinas/)

[Resolución do XXVIII Concurso Literario do IES San Clemente](https://www.iessanclemente.net/2015/05/25/resolucion-do-xxviii-concurso-literario-do-ies-san-clemente/)

1. Non hai máis asuntos que tratar.

Santiago de Compostela, 19 de xuño de 2015.